Neffeɣ ɣer wannar akken ad negmer ammud, nerza ɣer imeqqranen n temnaḍt n At Laɛziz i semrassen asejji s yimɣan n tujjya, iwakken ad d-nawi s ɣur-sen tarrayin tiqburin, nessexdem adiwenni ɛlaxater d tarrayt i fessusen i yimsulɣa, llan seg-sen wid ur neɣri ara wiyaḍ yenqes-asen yiẓri i tɣuri. Daɣen teshel i ugmar n tektiwin wa ad tili tiririt tusridt, almend n tirmitin-nsen d wayen seqdacen, tella s tawil n usekles, akked yimru d tferkit, tarrayt-a n udiwenni tesuɛed-iten deg usefhem d usegzi n tarrayin-a n usexdem-nsent di taɣulin-a  tujjya, tahuski akked tgulla .